EGATIF เริ่มซื้อขาย 13 ก.ค.นี้
ตลท.รับหลักทรัพย์กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย (EGATIF) เข้าซื้อขายในตลท.ตั้งแต่วันที่ 13 ก.ค.58 ใช้ชื่อย่อว่า EGATIF ในหมวดอุตสาหกรรมพลังงานและสาธารณูปโภค กลุ่มอุตสาหกรรมทรัพยากร
10 ก.ค. 2558

ตลาดหลักทรัพย์แห่งประเทศไทย(ตลท.) ระบุว่า ตลท.รับหลักทรัพย์กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย (EGATIF)  เข้าซื้อขายในตลท.ตั้งแต่วันที่ 13 ก.ค.58  ใช้ชื่อย่อว่า EGATIF ในหมวดอุตสาหกรรมพลังงานและสาธารณูปโภค กลุ่มอุตสาหกรรมทรัพยากร
ทั้งนี้ EGATIF มีจำนวนหน่วยลงทุนทั้งสิ้น 2,085,500,000 หน่วย พาร์หน่วยละ 10 บาท ราคาเสนอขายหน่วยละ 10 บาท โดยลักษณะของโครงการเป็นการลงทุนในรายได้ค่าความพร้อมจ่ายในอนาคตของโรงไฟฟ้าพระนครเหนือ ชุดที่ 1 กำลังการผลิตไฟฟ้าตามสัญญา 670 เมกะวัตต์ เป็นระยะเวลา 20 ปี